Diari Oficial de la Generalitat Valenciana


Sumari del DOGV 9388, del 21-07-2022 (2022/6577)

Informació pública de la resolució de l'informe ambiental i territorial estratègic, de la 92ena modificació de l'ordenació detallada del Pla general: cobertes i terrasses verdes.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9388

Data del DOGV
:   21-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6577


Data del document
:   06-07-2022

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública de la resolució de l'informe ambiental i territorial estratègic, de la 92ena modificació de l'ordenació detallada del Pla general: cobertes i terrasses verdes. [2022/6577]  
La Junta de Govern de la Ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 4 de juliol de 2022, vista la proposta formulada per la regidora delegada de Gestió del Territori i Patrimoni Cultural, Agricultura i Medi Ambient i presidenta de la comissió tècnica de suport a l'òrgan ambiental i territorial municipal, de data 29 de juny, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 92ena modificació de l'ordenació detallada del Pla general: cobertes i terrats verds, per no tenir efectes significatius sobre el medi ambient de conformitat amb els criteris de l'annex VIII del TRLOTUP, amb la fi de continuar la tramitació de l'expedient conforme a la normativa urbanística.  
El projecte de modificació tracta d'activar terrats i cobertes en edificis existents per ser un recurs fins ara no explotat, i impulsar-la en edificis de nova planta amb els objectius següents:  
- Incrementar el verd i la biodiversitat a les zones urbanes  
- Treballar per una reducció de la demanda energètica  
- Promoure sistemes de producció energètica i d'aprofitament dels recursos naturals  
- Contribuir a l'adaptació dels edificis i de les ciutats al canvi climàtic, i per tant a augmentar la resiliència de la ciutat  
El document inicial estratègic (DIE) planteja 3 alternatives i opta per la número 2, que consisteix en redactar una normativa específica, que complemente les normes urbanístiques del Pla general per a implantar l'obligació de destinar les cobertes dels edificis a terrats verds per a millorar l'hàbitat i/o estalviar consum d'energia en tots els edificis nous destinats a usos terciaris, comercials, hotelers i d'equipaments i serveis públics.  
S'efectua consulta a la Direcció General d'Habitatge, a la Direcció General de Turisme, a l'Institut valencià d'edificació, a la Universitat Politècnica de València, al Fòrum mediambiental Gandia, a la Direcció General de Cultura i Patrimoni i a l'Associació de promotors i constructors de la Safor. La Direcció General de Turisme presenta informe segons el qual «l'ordenació proposada es compatible amb la legislació turística aplicable, sense que afecte ni se n'haja de considerar cap aspecte, sempre que l'anomenada modificació s'ajuste al que estableix la Llei 15/2018, de 7 de juny, de turisme, oci i hospitalitat de la Comunitat Valenciana (LTOH), el Decret 10/2021, de 22 de gener, del Consell, d'aprovació del Reglament regulador de l'allotjament turístic a la Comunitat Valenciana i la resta de normativa aplicable en matèria de turisme».  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer  
Concloure que la 92ena modificació de l'ordenació detallada del Pla general, que consisteix en redactar una ordenança que regule i fomente la instal·lació de les cobertes verdes i els terrats vius en edificis de nova planta, així com incentivar la transformació dels terrats d'edificis existents, no té efectes significatius sobre el medi ambient d'acord amb els criteris establerts en l'annex VIII del TRLOTUP.  
  
  
Segon  
Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 92ena MOD PG i designar com a alternativa més idònia mediambientalment l'alternativa 2 del document inicial estratègic.  
  
Tercer  
Incloure aquest informe en la documentació del projecte de la 92ena MOD PG als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Quart  
Sol·licitar als tècnics municipals que completen la documentació presentada per a poder iniciar la tramitació urbanística de l'expedient.  
  
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 53.7 de la TRLOTUP i en la pàgina web municipal de conformitat amb el Decret 2016-4019.  
  
Sisé  
Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté  
Aquesta resolució d'informe ambiental i territorial estratègic perdrà la igència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 6 de juliol de 2022.- El titular accidental de l'òrgan de suport a la JGCG (R 27.11.5108 CD Administració Local): Francisco Rius Mestre.